
3-й час
Тропарь Преполовения Пятидесятницы, глас 8
Преполовившуся празднику, жаждущую душу мою благочестия напой водами, яко всем, Спасе, возопил еси: жаждай да грядет ко Мне и да пиет. Источниче жизни нашея, Христе Боже слава Тебе.
Слава Отцу, и Сыну, и Святому Духу.
Тропарь мч. Саввы Стратилата и с ним 70-ти воинов, глас 5
Земнаго сана пояс оставив и почести, страдальче, пред мучителем, льстивым царем Христа, Бога суща, исповедал еси и Того ради многа страдания подъял еси, славне. Тем прекрасным победы венцем увязлся еси от Царя всех царствующаго, с Небесными вои светло преукрашен. Предстоя Тому, Савво, моли, да спасет души наша.
Кондак Преполовения Пятидесятницы, глас 4
Празднику законному преполовляющуся, всех Творче Владыко, к предстоящым глаголал еси Христе Боже: приидите и почерпите воду безсмертия. Темже Тебе припадаем, и верно вопием: щедроты Твоя даруй нам, Ты бо еси источник жизни нашея.
6‑й час
Тропарь Преполовения Пятидесятницы, глас 8
Преполовившуся празднику, жаждущую душу мою благочестия напой водами, яко всем, Спасе, возопил еси: жаждай да грядет ко Мне и да пиет. Источниче жизни нашея, Христе Боже слава Тебе.
Слава Отцу, и Сыну, и Святому Духу.
Тропарь мч. Саввы Стратилата и с ним 70-ти воинов, глас 5
Земнаго сана пояс оставив и почести, страдальче, пред мучителем, льстивым царем Христа, Бога суща, исповедал еси и Того ради многа страдания подъял еси, славне. Тем прекрасным победы венцем увязлся еси от Царя всех царствующаго, с Небесными вои светло преукрашен. Предстоя Тому, Савво, моли, да спасет души наша.
Кондак Преполовения Пятидесятницы, глас 4
Празднику законному преполовляющуся, всех Творче Владыко, к предстоящым глаголал еси Христе Боже: приидите и почерпите воду безсмертия. Темже Тебе припадаем, и верно вопием: щедроты Твоя даруй нам, Ты бо еси источник жизни нашея.
Божественная Литургия свт. Иоанна Златоуста
Входное
Попразднство Пасхи: Прииди́те, поклони́мся и припаде́м ко Христу́. Спаси́ ны, Сы́не Бо́жий, Воскресый из ме́ртвых, пою́щия Ти: аллилу́иа. Единожды.
Затем лик поет тропари и кондаки по уставу.
Тропарь Преполовения Пятидесятницы, глас 8
Преполовившуся празднику,/ жаждущую душу мою благочестия напой водами,/ яко всем, Спасе, возопил еси:/ жаждай да грядет ко Мне и да пиет.// Источниче жизни нашея, Христе Боже слава Тебе.
Тропа́рь хра́ма Богородицы или храма свята́го
Тропарь мч. Саввы Стратилата и с ним 70-ти воинов, глас 5
Земнаго сана пояс оставив и почести, страдальче,/ пред мучителем, льстивым царем Христа, Бога суща,/ исповедал еси и Того ради многа страдания подъял еси, славне./ Тем прекрасным победы венцем увязлся еси от Царя всех царствующаго,/ с Небесными вои светло преукрашен./ Предстоя Тому, Савво, моли,// да спасет души наша.
конда́к хра́ма свята́го
Сла́ва Отцу́, и Сы́ну, и Свято́му Ду́ху.
Кондак мч. Саввы Стратилата и с ним 70-ти воинов, глас 4
Непобедимый явлься стратилат,/ варварския козни победил еси и,/ страдальчествовав, славне, твердейши,/ множество врагов невидимых поборил еси,/ темже венец исплел еси победы./ О нас моли Христа, Савво всеблаженне,// верою почитающих тя.
И ны́не, и при́сно, и во ве́ки веко́в. Ами́нь.
Кондак Преполовения Пятидесятницы, глас 4
Празднику законному преполовляющуся,/ всех Творче Владыко,/ к предстоящым глаголал еси Христе Боже:/ приидите и почерпите воду безсмертия./ Темже Тебе припадаем, и верно вопием:/ щедроты Твоя даруй нам,// Ты бо еси источник жизни нашея.
Чтение Апостола
По окончании Трисвятого диакон, возглашает: Во́нмем.
Священник: Мир всем.
Чтец: И ду́хови твоему́.
Диакон: Прему́дрость.
Прокимен Четверток 4-й седмицы по Пасхе, попразднство Преполовения
Чтец: Прокимен, глас 3: Велий Господь наш, и велия крепость Его, и разума Его несть числа.
Лик: Велий Господь наш, и велия крепость Его, и разума Его несть числа.
Чтец: Стих: Хвалите Господа яко благ псалом: Богови нашему да усладится хваление.
Лик: Велий Господь наш, и велия крепость Его, и разума Его несть числа.
Чтец: Велий Господь наш, и велия крепость Его, 
Лик: и разума Его несть числа.
Диакон: Прему́дрость.
Во время пения прокимна и чтения Апостола диакон кадит престол, алтарь, служащих, а также иконостас и весь народ.
И чтец надписание Апостола: Дея́ний святы́х Апо́стол чте́ние.
И паки диакон: Во́нмем.
Рядовое: 
Зачало 26 В четверток 4-я недели. (Деян.10:34-43)
Во дни оны, отверз Петр уста, рече: поистинне разумеваю, яко не на лица зрит Бог, но во всяком языце бояйся Его и делаяй правду приятен Ему есть, слово, еже посла сыном Израилевым, благовествуя мир Иисус Христом, Сей есть всем Господь. Вы весте глагол бывший по всей Иудеи, наченшийся от Галилеи, по крещении, еже проповеда Иоанн, Иисуса, Иже от Назарета, яко помаза Его Бог Духом Святым и силою, Иже пройде благодетельствуя и исцеляя вся насилованныя от диавола, яко Бог бяше с Ним. И мы есмы свидетеле всех, яже сотвори во стране Иудейстей и во Иерусалиме: Егоже и убиша, повешше на древе. Сего Бог воскреси в третий день и даде Ему явлену быти, не всем людем, но нам свидетелем преднареченным от Бога, иже с Ним ядохом и пихом, по воскресении Его от мертвых. И повеле нам проповедати людем и засвидетельствовати, яко Той есть нареченный от Бога Судия живым и мертвым. О Сем вси пророцы свидетельствуют, оставление грехов прияти именем Его всякому верующему Вонь.
Священник: Мир ти.
Чтец: И ду́хови твоему́.
Диакон: Прему́дрость.
Чтец: Аллилу́иа. Аллилу́иа. Аллилу́иа, глас 8.
Лик: Аллилу́иа. Аллилу́иа. Аллилу́иа.
Аллилуиарий Четверток 4-й седмицы по Пасхе, попразднство Преполовения
Чтец: Помяни сонм Твой, егоже стяжал еси исперва.
Лик: Аллилу́иа. Аллилу́иа. Аллилу́иа.
Чтец: Бог же Царь наш прежде века, содела спасение посреде земли.
Лик: Аллилу́иа. Аллилу́иа. Аллилу́иа.
Задостойник, глас 1
Припев: А́нгел вопия́ше Благода́тней:/ Чи́стая Де́во, ра́дуйся!/ И па́ки реку́: ра́дуйся!/ Твой Сын воскре́се/ тридне́вен от гро́ба,/ и ме́ртвыя воздви́гнувый;// лю́дие, весели́теся!
Ирмо́с: Свети́ся, свети́ся,/ но́вый Иерусали́ме:/ сла́ва бо Госпо́дня/ на тебе́ возсия́./ Лику́й ны́не/ и весели́ся, Сио́не./ Ты же, Чи́стая, красу́йся, Богоро́дице,// о воста́нии Рождества́ Твоего́.
Причастны
Причастен Четверток 4-й седмицы по Пасхе, попразднство Преполовения
Ядый Мою Плоть, и пияй Мою Кровь, во Мне пребывает, и Аз в нем, рече Господь.

